Glasgow (gael.: "Glaschu", scots: "Glesca/Glesga") to je nojsrogsze miasto Szkocyje. Leży uōne nad rzykōm Clyde. Miasto zaczyno sie rozwijać we XVIII stoleciu skiż wzbogacynio sie ôkolicznych kupcōw na handlu tytōniym, baumwolōm a rōmym. We XIX stoleciu jego ludność wzrosnōła 10 razōw. Powstały wuōnczas stocznie na rzyce Clyde a ciynżko industryjo, nale tyż i srogo dzielnica slumsōw, kero istniała jeszcze po II wojniy światowyj. We 1990 Glasgow dostoł titel "Ojropejskij Stolicy Kultury". Fōngujōm sam dwa znōme kluby fusbalowe: Glasgow Rangers a Celtic Glagow. Rangers je kojarzōny ze protestantōma, a Celtic s katolikōma. Stadjōn Hampden Park we Glasgow je norodowym stadjōnym Szkocyje.